กฎกระทรวงกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานครพ.ศ. ๒๕๕๐ อาศัยอำนาจตามความในมาตรา๕ (๑) (๒) (๓) (๔) (๕) (๑๐) (๑๔) และ (๑๘) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๓) พ.ศ. ๒๕๔๗อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ดังต่อไปนี้ข้อ๑[๑]กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๒ ให้ยกเลิก(๑) กฎกระทรวง ฉบับที่ ๒๖ (พ.ศ. ๒๕๓๙) ออกตามความในพระราชบัญญัติรถยนต์พ.ศ. ๒๕๒๒(๒) กฎกระทรวง ฉบับที่ ๒๙ (พ.ศ. ๒๕๔๑) ออกตามความในพระราชบัญญัติรถยนต์พ.ศ. ๒๕๒๒(๓) กฎกระทรวง ฉบับที่ ๓๓ (พ.ศ. ๒๕๔๒) ออกตามความในพระราชบัญญัติรถยนต์พ.ศ. ๒๕๒๒(๔) กฎกระทรวง ฉบับที่ ๓๗ (พ.ศ. ๒๕๔๔) ออกตามความในพระราชบัญญัติรถยนต์พ.ศ. ๒๕๒๒(๕) กฎกระทรวง ฉบับที่ ๓๙ (พ.ศ. ๒๕๔๕) ออกตามความในพระราชบัญญัติรถยนต์พ.ศ. ๒๕๒๒(๖) กฎกระทรวง ฉบับที่ ๔๔ (พ.ศ. ๒๕๔๘) ออกตามความในพระราชบัญญัติรถยนต์พ.ศ. ๒๕๒๒(๗) กฎกระทรวง ฉบับที่ ๔๘ (พ.ศ. ๒๕๔๘) ออกตามความในพระราชบัญญัติรถยนต์พ.ศ. ๒๕๒๒ข้อ๓ ในกฎกระทรวงนี้รถยนต์รับจ้าง หมายความว่า รถยนต์รับจ้างประเภทรถยนต์รับจ้างบรรทุกคนโดยสารไม่เกินเจ็ดคน(TAXI-METER)ข้อ๔กฎกระทรวงนี้ให้ใช้บังคับแก่รถยนต์รับจ้างที่จดทะเบียนในเขตกรุงเทพมหานครเว้นแต่รถยนต์รับจ้างดังกล่าวที่จดทะเบียนไว้ก่อนวันที่๑๗ เมษายน พ.ศ. ๒๕๓๕ หรือที่เจ้าของนำมาจดทะเบียนแทนรถยนต์รับจ้างดังกล่าวข้อ๕ รถยนต์รับจ้างต้องเป็นรถเก๋งสองตอนรถเก๋งสองตอนแวน รถเก๋งสามตอน รถเก๋งสามตอนแวน รถยนต์นั่งสองตอนรถยนต์นั่งสองตอนแวน รถยนต์นั่งสามตอน รถยนต์นั่งสามตอนแวน หรือรถลักษณะอื่นตามแบบที่กรมการขนส่งทางบกให้ความเห็นชอบ ทั้งนี้ ต้องมีประตูไม่น้อยกว่าสี่ประตูความกว้างไม่เกิน ๒.๕๐ เมตร ความยาวไม่เกิน ๖ เมตร ความสูงไม่เกิน ๒ เมตรและเครื่องยนต์ต้องมีความจุของกระบอกสูบรวมกันไม่ต่ำกว่า ๑,๕๐๐ ลูกบาศก์เซนติเมตรในกรณีที่รถยนต์รับจ้างเป็นรถยนต์นั่งสองตอนรถยนต์นั่งสองตอนแวน รถยนต์นั่งสามตอนหรือรถยนต์นั่งสามตอนแวนเบาะนั่งต้องมีระยะห่างจากพื้นถึงส่วนบนสุดของเบาะนั่งไม่น้อยกว่า ๒๕เซนติเมตร และมีระยะห่างจากส่วนต่ำสุดของเบาะนั่งถึงเพดานไม่น้อยกว่า ๘๕ เซนติเมตรข้อ๖[๒] รถยนต์รับจ้างต้องไม่ติดตั้งระบบป้องกันการเปิดประตูรถจากภายในและกระจกกันลมทุกด้านต้องเป็นกระจกที่โปร่งใสสามารถมองเห็นสภาพภายในรถและสภาพการจราจรภายนอกรถได้ชัดเจนและห้ามมิให้นำวัสดุอื่นใดมาติดหรือบังส่วนหนึ่งส่วนใดของกระจกเว้นแต่เป็นการติดเครื่องหมาย หรือเอกสารตามที่กฎหมายกำหนดหรือการติดวัสดุสำหรับบังหรือกรองแสงแดดที่กระจกกันลมด้านหน้าตามที่กรมการขนส่งทางบกประกาศกำหนดข้อ๗รถยนต์รับจ้างอาจติดตั้งอุปกรณ์กั้นระหว่างที่นั่งผู้ขับรถกับคนโดยสารภายในห้องโดยสารก็ได้ในกรณีที่มีเหตุจำเป็นเพื่อประโยชน์ในการคุ้มครองความปลอดภัยในชีวิตร่างกาย หรือทรัพย์สินของผู้ขับรถหรือคนโดยสาร ให้นายทะเบียนมีอำนาจกำหนดให้รถยนต์รับจ้างตามข้อ๕ ประเภทใดต้องติดตั้งอุปกรณ์ตามวรรคหนึ่งได้ ทั้งนี้ โดยประกาศในราชกิจจานุเบกษาคุณลักษณะ วิธีการติดตั้งและแบบของอุปกรณ์ตามวรรคหนึ่งหรือวรรคสองให้เป็นไปตามหลักเกณฑ์ วิธีการและเงื่อนไขที่กรมการขนส่งทางบกกำหนดหรือให้ความเห็นชอบข้อ๘รถยนต์รับจ้างต้องมีและใช้มาตรค่าโดยสาร โดยติดตั้งไว้ด้านซ้ายของผู้ขับรถมาตรค่าโดยสารตามวรรคหนึ่งต้องเป็นแบบหรือชนิดที่ได้รับความเห็นชอบจากกรมการขนส่งทางบกโดยต้องแสดงจำนวนเงินค่าโดยสารได้ตามอัตราระยะทาง และระยะเวลาที่กำหนดไว้ในข้อ ๑๕ข้อ๙[๓] รถยนต์รับจ้างต้องมีและใช้เครื่องสื่อสารตามกฎหมายว่าด้วยวิทยุคมนาคมตามแบบหรือชนิดที่ได้รับความเห็นชอบจากคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ หรือเครื่องสื่อสารประเภทอื่นที่กรมการขนส่งทางบกให้ความเห็นชอบรถยนต์รับจ้างที่มีและใช้เครื่องสื่อสารตามวรรคหนึ่งต้องแสดงเครื่องหมายการใช้เครื่องสื่อสาร ณที่ที่คนโดยสารเห็นได้ชัดเจน ทั้งนี้ตามลักษณะ ขนาด และตำแหน่งตามที่นายทะเบียนประกาศกำหนดรถยนต์รับจ้างที่จดทะเบียนไว้ก่อนวันที่๒๖ กุมภาพันธ์ พ.ศ. ๒๕๔๐ จะมีและใช้เครื่องสื่อสารหรือไม่ก็ได้ข้อ๑๐[๔] (ถูกเพิกถอน)(ศาลปกครองสูงสุดได้มีคำพิพากษาในคดีหมายเลขแดงที่ ฟ.๙-๑๐/๒๕๕๘โดยพิพากษาเพิกถอน ข้อ ๑๐ของกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานคร พ.ศ. ๒๕๕๐ ทั้งนี้ให้มีผลตั้งแต่วันที่กฎกระทรวงฉบับดังกล่าวมีผลใช้บังคับเป็นต้นไป)ข้อ๑๑ รถยนต์รับจ้างให้ใช้สีดังต่อไปนี้(๑) รถยนต์รับจ้างของบุคคลธรรมดาให้ใช้สีเขียวและสีเหลืองเป็นสีของตัวถังรถดังต่อไปนี้(ก)สีเขียวให้เริ่มตั้งแต่ด้านล่างสุดของตัวถังรถจนถึงที่ปิดเปิดประตูเป็นแนวขนานกับพื้นตลอดรอบตัวรถ(ข) สีเหลืองให้เริ่มถัดต่อจากสีเขียวตาม (ก) จนถึงด้านบนของหลังคารถ(๒) รถยนต์รับจ้างของนิติบุคคล ให้ใช้สีตามแบบที่นายทะเบียนให้ความเห็นชอบการแก้ไขทะเบียนเปลี่ยนประเภทรถยนต์รับจ้างเป็นรถยนต์ประเภทอื่นต้องเปลี่ยนสีของตัวถังรถและต้องไม่มีลักษณะเหมือนกับที่กำหนดไว้ในวรรคหนึ่งข้อ๑๒รถยนต์รับจ้างต้องมีเครื่องหมายเป็นอักษรโรมันว่า TAXI-METERอยู่ภายในกรอบขนาดไม่น้อยกว่า ๖๐ เซนติเมตร x ๑๕ เซนติเมตรติดตรึงไว้ในแนวนอนบนหลังคารถให้เห็นได้จากทางหน้ารถ ตัวอักษรคำว่า TAXI-METER ให้มีขนาดสูงไม่น้อยกว่า ๗ เซนติเมตร เส้นของตัวอักษรหนาไม่น้อยกว่า ๑.๒๐เซนติเมตรและให้มีแสงไฟพร้อมด้วยกรอบที่บังคับแสงให้เห็นเครื่องหมายนี้ได้ชัดเจนในเวลากลางคืนและเครื่องหมายอื่นตามลักษณะ ขนาดและตำแหน่งตามระเบียบที่อธิบดีกรมการขนส่งทางบกกำหนดการแก้ไขทะเบียนเปลี่ยนประเภทรถยนต์รับจ้างเป็นรถยนต์ประเภทอื่นต้องนำเครื่องหมายตามวรรคหนึ่งออกข้อ๑๓ในกรณีที่ผู้ขับรถยนต์รับจ้างไม่ประสงค์จะทำการรับจ้างบรรทุกคนโดยสารในช่วงระยะเวลาใดให้แสดงเครื่องหมายงดรับจ้างบรรทุกคนโดยสารไว้ที่หน้ารถด้านซ้ายของผู้ขับรถโดยให้สามารถมองเห็นได้ชัดเจนจากภายนอกรถทั้งในเวลากลางวันและกลางคืนของช่วงระยะเวลานั้นเครื่องหมายงดรับจ้างบรรทุกคนโดยสารตามวรรคหนึ่งต้องมีลักษณะเป็นแผ่นป้ายรูปสี่เหลี่ยมผืนผ้ามีพื้นสีขาวขนาดไม่น้อยกว่า ๑๐เซนติเมตร x ๒๒ เซนติเมตร และมีเส้นกรอบสีแดงหนาไม่น้อยกว่า๐.๕ เซนติเมตร ตรงกลางมีตัวอักษรสีแดงคำว่า งดรับจ้าง ขนาดสูงไม่น้อยกว่า ๕ เซนติเมตร และเส้นของตัวอักษรหนาไม่น้อยกว่า ๐.๖ เซนติเมตรข้อ ๑๔[๕] รถยนต์รับจ้างตามกฎกระทรวงนี้ให้มีอายุการใช้งานได้ไม่เกินเก้าปี นับแต่วันที่รถยนต์นั้นจดทะเบียนครั้งแรกในกรณีที่รถยนต์รับจ้างครบอายุการใช้งานตามวรรคหนึ่งให้เจ้าของรถมีหน้าที่ส่งคืนแผ่นป้ายทะเบียนรถต่อนายทะเบียนและนำใบคู่มือจดทะเบียนรถมาแสดงต่อนายทะเบียนเพื่อบันทึกหลักฐานการระงับทะเบียนหรือเปลี่ยนประเภทรถภายในสามสิบวันนับแต่วันที่ครบอายุการใช้งานข้อ๑๕[๖] ให้รัฐมนตรีมีอำนาจกำหนดอัตราค่าจ้างบรรทุกคนโดยสารสำหรับรถยนต์รับจ้างและค่าบริการอื่นดังต่อไปนี้(๑)ค่าจ้างบรรทุกคนโดยสารให้กำหนดโดยถือเกณฑ์ระยะทาง ๒ กิโลเมตรแรกไม่เกิน๕๐ บาท และกิโลเมตรต่อ ๆ ไป ไม่เกินกิโลเมตรละ ๑๒ บาทในกรณีที่ไม่สามารถเคลื่อนที่หรือเดินรถต่อไปได้ตามปกติวิสัยในอัตรานาทีละไม่เกิน๓ บาท(๒) ค่าบริการอื่น ให้กำหนด ดังต่อไปนี้(ก)กรณีการจ้างผ่านศูนย์บริการสื่อสารหรือระบบสื่อสารทางอิเล็กทรอนิกส์ของผู้รับจ้างกำหนดได้ไม่เกิน๕๐ บาท(ข)กรณีการจ้างจากท่าอากาศยานหรือสถานที่ที่กระทรวงคมนาคมประกาศกำหนดโดยรถยนต์รับจ้างนั้นจอดรอคนโดยสารอยู่ในสถานที่ดังกล่าวณ จุดที่ได้จัดไว้เป็นการเฉพาะกำหนดได้ไม่เกิน ๑๐๐ บาทการกำหนดอัตราค่าจ้างบรรทุกคนโดยสารและค่าบริการอื่นตามวรรคหนึ่งให้ประกาศในราชกิจจานุเบกษาการเรียกเก็บค่าจ้างบรรทุกคนโดยสารให้เรียกเก็บตามจำนวนเงินรวมที่แสดงไว้ในมาตรค่าโดยสารส่วนในกรณีที่มีการเรียกเก็บค่าบริการอื่นให้เรียกเก็บเพิ่มขึ้นจากค่าจ้างบรรทุกคนโดยสารที่แสดงไว้ในมาตรค่าโดยสารดังกล่าวข้อ๑๖ให้เจ้าของรถยนต์รับจ้างติดอัตราค่าจ้างบรรทุกคนโดยสารและอัตราค่าจ้างที่เพิ่มขึ้นจากค่าจ้างบรรทุกคนโดยสารตามข้อ ๑๕ ในรถณ ที่ที่คนโดยสารเห็นได้ชัดเจนทั้งนี้ ตามลักษณะ ขนาด และตำแหน่งที่นายทะเบียนประกาศกำหนดข้อ๑๗บรรดาระเบียบหรือประกาศที่ออกตามกฎกระทรวง ฉบับที่ ๒๖ (พ.ศ. ๒๕๓๙) ออกตามความในพระราชบัญญัติรถยนต์ พ.ศ. ๒๕๒๒และที่แก้ไขเพิ่มเติม ให้ยังคงใช้บังคับต่อไปได้เพียงเท่าที่ไม่ขัดหรือแย้งกับกฎกระทรวงนี้จนกว่าจะมีระเบียบหรือประกาศตามกฎกระทรวงนี้ใช้บังคับให้ไว้ ณ วันที่ ๒๔ตุลาคม พ.ศ. ๒๕๕๐สรรเสริญวงศ์ชะอุ่มรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ :-เหตุผลในการประกาศใช้กฎกระทรวงฉบับนี้ คือเนื่องด้วยปัจจุบันสถานการณ์ราคาน้ำมันเชื้อเพลิงได้ปรับตัวสูงขึ้นอย่างต่อเนื่องรวมทั้งปัญหาทางด้านมลภาวะทางอากาศที่เพิ่มมากขึ้นและเพื่อเป็นการสนับสนุนการใช้พลังงานทดแทนน้ำมันเชื้อเพลิงสมควรที่จะกำหนดให้รถยนต์รับจ้างต้องใช้ก๊าซธรรมชาติอัดเป็นเชื้อเพลิงหรือที่ใช้ร่วมกับการใช้น้ำมันเชื้อเพลิงอันจะเป็นการช่วยให้มีการใช้พลังงานอย่างเหมาะสมและคุ้มค่าประกอบกับสมควรแก้ไขให้ผู้ขับรถยนต์รับจ้างซึ่งจดทะเบียนในเขตกรุงเทพมหานครสามารถเรียกเก็บค่าจ้างได้เพิ่มขึ้นจากค่าจ้างบรรทุกคนโดยสารในกรณีที่รถนั้นจอดรอรับคนโดยสารที่ท่าอากาศยานหรือสถานที่ที่กระทรวงคมนาคมประกาศกำหนดนอกเหนือจากเดิมที่กำหนดให้เฉพาะแต่ที่จอดในท่าอากาศยานกรุงเทพเท่านั้น นอกจากนี้กฎกระทรวง ฉบับที่ ๒๖ (พ.ศ. ๒๕๓๙) ออกตามความในพระราชบัญญัติรถยนต์ พ.ศ. ๒๕๒๒ได้มีการแก้ไขเพิ่มเติมมาแล้วหลายครั้งและมีบทบัญญัติบางประการที่ไม่เหมาะสมและสอดคล้องกับสภาวการณ์ในปัจจุบัน ดังนั้น เพื่อให้เป็นการสอดคล้องกับการเปลี่ยนแปลงดังกล่าวสมควรแก้ไขให้เหมาะสมในคราวเดียวกันจึงจำเป็นต้องออกกฎกระทรวงนี้ประกาศสำนักงานศาลปกครองเรื่อง ศาลปกครองพิพากษาถึงที่สุดให้เพิกถอนกฎ[๗]กฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานคร (ฉบับที่ ๒) พ.ศ.๒๕๕๘[๘]ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๗ รถยนต์รับจ้างที่จดทะเบียนไว้ก่อนวันที่๒๖ ธันวาคม พ.ศ. ๒๕๕๑ ให้มีอายุการใช้งาน ดังต่อไปนี้(๑) รถยนต์รับจ้างที่จดทะเบียนตั้งแต่วันที่ ๑๖ กุมภาพันธ์ พ.ศ. ๒๕๔๔ถึงวันที่ ๒๕ ธันวาคม พ.ศ. ๒๕๔๘ให้มีอายุการใช้งานสิบสองปีนับแต่วันที่รถยนต์นั้นจดทะเบียนครั้งแรก(๒) รถยนต์รับจ้างที่จดทะเบียนตั้งแต่วันที่ ๒๖ ธันวาคม พ.ศ. ๒๕๔๘ถึงวันที่ ๒๕ ธันวาคม พ.ศ. ๒๕๕๑ ให้มีอายุการใช้งานต่อไปได้จนถึงวันที่ ๒๕ ธันวาคมพ.ศ. ๒๕๖๐หมายเหตุ:- เหตุผลในการประกาศใช้กฎกระทรวงฉบับนี้ คือโดยที่ในปัจจุบันมีการจ้างรถยนต์รับจ้างผ่านระบบสื่อสารอิเล็กทรอนิกส์เพิ่มเติมจากการจ้างผ่านศูนย์บริการสื่อสารประกอบกับจำเป็นต้องแก้ไขเพิ่มเติมบทบัญญัติบางประการเกี่ยวกับมาตรการด้านความปลอดภัยสำหรับผู้โดยสารในการใช้บริการรถยนต์รับจ้างบรรทุกผู้โดยสารไม่เกินเจ็ดคนที่จดทะเบียนในเขตกรุงเทพมหานคร จึงจำเป็นต้องออกกฎกระทรวงนี้วัชศักดิ์/ผู้จัดทำ๒๒ พฤศจิกายน ๒๕๕๐วิชพงษ์/ปรับปรุง๒๒ มิถุนายน ๒๕๕๘นุสรา/ปรับปรุง๑ กันยายน ๒๕๕๘[๑] ราชกิจจานุเบกษา เล่ม ๑๒๔/ตอนที่ ๗๖ ก/หน้า ๖/๑ พฤศจิกายน ๒๕๕๐[๒] ข้อ ๖แก้ไขเพิ่มเติมโดยกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานคร(ฉบับที่ ๒) พ.ศ. ๒๕๕๘[๓] ข้อ ๙ วรรคหนึ่ง แก้ไขเพิ่มเติมโดยกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานคร(ฉบับที่ ๒) พ.ศ. ๒๕๕๘[๔] รถยนต์รับจ้างต้องมีและใช้ส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงหรือที่ใช้ร่วมกับการใช้น้ำมันเชื้อเพลิงรถยนต์รับจ้างที่จดทะเบียนก่อนวันที่กฎกระทรวงนี้ใช้บังคับจะมีและใช้ส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงหรือที่ใช้ร่วมกับการใช้น้ำมันเชื้อเพลิงหรือไม่ก็ได้[๕] ข้อ ๑๔ แก้ไขเพิ่มเติมโดยกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานคร(ฉบับที่ ๒) พ.ศ. ๒๕๕๘[๖] ข้อ ๑๕ แก้ไขเพิ่มเติมโดยกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานคร(ฉบับที่ ๒) พ.ศ. ๒๕๕๘[๗] ราชกิจจานุเบกษา เล่ม ๑๓๒/ตอนที่ ๕๐ ก/หน้า ๒๑/๑๐ มิถุนายน ๒๕๕๘[๘]ราชกิจจานุเบกษา เล่ม ๑๓๒/ตอนที่ ๗๐ ก/หน้า ๒๑/๒๙ กรกฎาคม ๒๕๕๘